ગાંધીની અહિંસા તદ્દન અનોખી છે. 1917માં અહિંસાના પૂજારી ગાંધીએ અંગ્રેજી લશ્કરમાં જુવાનોની ભરતી માટે જીવના જોખમે પ્રવાસો કર્યા. અમદાવાદની શેરીઓમાં રખડતાં કૂતરાઓને મારી નાખવા માટેની માગણીને ગાંધીજીએ ટેકો આપેલો. સને 1948માં કાશ્મીર પર ચડી આવેલા ખુંખાર ધાડાઓ સામે લશ્કરી બળના વપરાશને પણ તેમણે સંમતિ આપી. ગાંધીની અહિંસા બાયલાઓ અને સંસારથી ભાગી છૂટનાર લોકોની અહિંસા નથી. કાયરતા કરતાં હિંસા વધારે સારી ગણાય તેવું ગાંધીએ ઠેરઠેર કહ્યું છે.